Пичәӈкәлиӽән-өписаӽән

Пиmәӈкәлиӽән-өписаӽән вӑԓԓәӽән. Чи воԓтын әй мәта ԓатнә пичәӈкәли йастәԓ:

– Сар ма ворәп нык мӓвәттаӽә йӑӈӄԓәм.

Панә чу пырнә, пыр ӄӑтәԓнә мән, әнәԓ сорт вӓԓ. Пичәӈкәли өпәлиԓнам йастәԓ:

– Нӱӈ њарәк ӄуԓ вәра! Поҷ ӄуԓәлит мантэм, ӄон ӄуԓәлил мантэм. Ма ыԓ ӑԓинтԓәм.

Панә ӑԓинтәӽ. Ноӄ вӓрәӽԓәмаԓнә:

– Поҷ ӄуԓәлийат мант кычәптән, ӄон ӄуԓәлийат?

Өпиԓ йастәԓ:

– Әнта!

Панә пичәӈкәли пытәмтәӽ:

– Мӓӈк Икийа мәнԓәм, панә нӱӈат Мӓӈк Икийа мәԓәм.

Чи мән. Мӓӈк Ики ӄота йовәт, ӄот ӄоны йӑӄәнам ԓэйԓәԓ, Мӓӈк Ики йӑӄән әнтэм. Кэр овтынә вуй путәли омәсԓ. Ыԓә тоӽә мән, вуй чии ԓив, ԓив, ԓив, панә әй мәта ԓатнә кэмән эй мэта тохи чи кэмракинтэх. Мӓӈк Ики лумп сӓӈкиԓтә сӱй. Чу ԓатнә пичәӈкәли ӄӑњmәӄинтәӽ. Кэр поҷа тоӽә ӄӑњимтәӽ. Мӓӈк Ики йӑӄә ԓӑӈмаԓ ԓатнә њӑвәм:

– Ма войә путәлэм ӄойанә ԓиви? Сар ма кэр ноӄ ӱԓәм, кэра тӑм лӱкәмтәԓэм.

Панә кэр ӱԓта йува кәнҷҷаӽә чиэх, чи кӧт нӱртәмтәтәӽ, пичәӈкәли чә кэм њәримтәтәӽ.

– Әй, аӈкэнөшлиӈки, ма нӱӈат сар кэра лӱкәмтәԓәм.

Чу ԓатнә пичәӈкәли њӑвәм:

– Ӄӑнәм ики, мант кэра аԓ лӱкәмта, ма нӱӈаты өпэм мәԓәм.

– Йа, вәс, тоӽәнә ӄунтә, тоӽәнә. Нӱӈ мәнтан ма нӱӈат ӄоԓнә ойаӽтәԓәм?

– Ма мәнтам соӽит әй пӑйԓаӈ пӓлкәм ыԓә йӓрӽәнтәԓәм, кимәт пӑйԓаӈәм ыԓта йӓрӽәнтәԓәм, нӱӈ чу лэки йӱва!

Панә пичәӈкәли мән. Пичәӈкәли йӑӄә йовәтмаԓа йастәӽ:

– Ма нӱӈат Мӓӈк Икийа мәйәм.

Өпәлиԓ йисәԓ. Пичәӈкәли йастәԓ:

– Аԓ йиса! Пәткаӽԓәмин өвпи ӄонәӈа воӈӄ вӓрԓәмән, панә кэврәм вӑӽ тоӽә пӑнԓәмән.

Панә өпәлиԓ әнтә йистаӽә йәӽ. Тоӽә тәрәм.

Панә мәта мӓрә вӑԓтын пырнә Мӓӈк Ики чи йовәт. Өвпи ай, өвпийи әнтә ԓӓпәԓ. Пичәӈкәли њӑвәм:

– Ӄӑнәм ики, поҷ пәрӽи, ӄӑнәм ики, поҷ пәрӽи!

Ӄӑнәм ики па пӓлкәԓ па кӱҷ вӓрӽийәԓ, тоԓ соӽит, поҷ пӓлкәԓ чи йӑӄәнам. Йӑӄә ӓԓә кӧрәӽ. Mу воӈк пәтәӽа, кэврәм вӑӽ өвтыйа тоӽә кӧрәӽ. Панә вӓԓәм вӓрәԓ тот тәрәм. Пичәӈкәлиӽән-өписаӽән чу Мӓӈк Ики тас- вӑӽнат итпә вӑԓԓәӽән.